Zlín Trenér

Zlín Trenér je dvojmiestny jednomotorový dolnoplošník, ktorý je konštruovaný na ucelený letecký výcvik, vrátane akrobacie pri obsadení s jedným aj s dvoma pilotmi.

 Vývoj 
Po druhej svetovej vojne vypísalo čs. ministerstvo národnej obrany požiadavku na cvičné lietadlo s dvoma sedadlami za sebou a s dvojitým riadením. V leteckej továrni v Otrokoviciach vznikol projekt, ktorý bol prijatý, a tak prvý prototyp stroja vzlietol 20. októbra 1947. Lietadlo dostalo označenie Zlín Z-26 Trenér, česko-slovenským vojenským letectvom bol nazývaný ako Zlín C-5. Išlo o stroj zmiešanej konštrukcie, ktorý mal trup zvarený z trubiek, bol potiahnutý plátnom a mal celodrevené krídlo i chvostové plochy. Ďalším vývojom vznikol modernizovaný typ Z-126, ktorý bol osadený motorom Walter Minor 4-III, mal už celokovové krídla i chvostové plochy a iné vylepšenia. Tento stroj po prvýkrát vzlietol 8. októbra 1953, sériová výroba sa začala v roku 1954. Vzhľadom na to, že išlo o moderný a vydarený typ lietadla, ktorého bolo vyrobených 169 kusov, došlo aj k vývozu do zahraničia (Austrália, Čína, Fínsko, Indonézia, Jemen, Kanada, NDR, NSR, Rakúsko, Švajčiarsko, USA). V letectve ČSLA dostalo lietadlo označenie C-105.
V roku 1955 vzlietol ďalší prototyp prestavaný na Z-226. Stroj, ktorý vznikol z požiadavky na vlečné lietadlo, bol osadený motorom Walter Minor 6-III s výkonom 118 kW, bolo na ňom vykonané množstvo technických zmien. Došlo k zlepšeniu stúpavosti, ku skráteniu vzletu. Vznikli ďalšie modifikácie ako vlečné lietadlo alebo lietadlo s riadením iba v zadnom pilotnom priestore. V niektorých lietadlách Z-226M bol inštalovaný motor Avia M-137. V rokoch 1957 – 1961 bolo vyrobených 283 kusov lietadiel Z-226 všetkých modifikácií (vojenské označenie C-205). Ďalším vývojovým typom bol Zlín Z-326, ktorý mal čiastočne zaťahovací podvozok, došlo k zvýšeniu rýchlosti i stúpavosti. Prototyp vzlietol v roku 1957, lietadlo sa vyrábalo od roku 1959. Jeho vojenské označenie v čs. armáde bolo C-305. V roku 1965 bol zalietaný ďalší typ Z-526. Sériová výroba lietadla prebiehala v rokoch 1969 – 1974 a vyrobených bolo 172 kusov. Zlín Z-526 bol vyvážaný do mnohých krajín sveta (Belgicko, Bulharsko, NDR, Francúzsko, Taliansko, JAR, NSR, Poľsko, Španielsko, Švajčiarsko, USA). V tejto verzii došlo k zmene palivovej a olejovej inštalácie, lietadlo bolo vyrábané vo verziách Z-526F (s motorom Avia M-137), Z-526L (s motorom Lycoming AEIO) a Z-526M. Pre potrebu akrobacie v Moravane Otrokovice bol vyvinutý jednomiestny Zlín Z-526A. V roku 1981 bola skonštruovaná modifikácia Z-526 AFMCondor pre potreby vrcholového strediska športu v Brne. Posledný typ vývojovej rady Z-726 bol vyrábaný do roku 1977.

 Typy lietadiel 
 Z-26 – vojenská verzia C-5
 Z-126 – vojenská verzia C-105
 Z-226 – vojenská verzia C-205
 Z-326 – vojenská verzia C-305
 Z-526
 Z-726

 Používatelia 
 Vojenskí používatelia 
  Česko-Slovensko
  Egypt
  Kuba
  Mozambik
  NDR
  Rakúsko

 Špecifikácie (Z-26) 
 Technické údaje 
 Posádka: Dvaja (pilot a inštruktor)
 Dĺžka: 
 Rozpätie: 
 Plocha krídel: 
 Hmotnosť prázdneho lietadla: 
 Maximálna vzletová hmotnosť: 
 Pohonná jednotka: 1 × radový vzduchom chladený 4-valec Walter Minor 4-III s výkonom 78 kW

 Výkony 
 Maximálna rýchlosť: /h
 Cestovná rýchlosť: /h
 Dolet: 
 Dostup: 
 Stúpavosť: /s
 Plošné zaťaženie: /m²

 Špecifikácie (Z-226M) 
 Technické údaje 
 Posádka: Dvaja
 Dĺžka: 
 Rozpätie: 
 Výška: 
 Plocha krídel: 
 Hmotnosť prázdneho lietadla: 
 Maximálna vzletová hmotnosť: 
 Pohonná jednotka: 1 × radový motor Avia M-137A

 Výkony 
 Maximálna rýchlosť: /h
 Cestovná rýchlosť: /h
 Dolet: 

 Špecifikácie (Z-726) 
 Technické údaje 
 Posádka: Dvaja
 Dĺžka: 
 Rozpätie: 
 Výška: 
 Plocha krídel: 
 Profil krídla: NACA 2418/NACA 4412
 Hmotnosť prázdneho lietadla: 
 Maximálna vzletová hmotnosť: 
 Pohonná jednotka: 1 × radový vzduchom chladený 6-valec Avia M-137AZ s výkonom 134 kW

 Výkony 
 Maximálna rýchlosť: /h
 Cestovná rýchlosť: /h
 Pádová rýchlosť: /h
 Dolet: 
 Dostup: 
 Stúpavosť: /s

 Iné projekty 

 Externé odkazy 
 Technické údaje a informácie o lietadle Z-226M 

 Zdroj 

Kategória:Česko-slovenské cvičné lietadlá
Trenér